Document ID: /roh_data/filtered/fineweb-2-filterrobots_roh.jsonl.gz/37858

Marcus Menzli tegn er vinavant sias localitads per sia fatschenta da sport en il Center Mundaun. Dasperas ha el ensemen cun Robert Cathomas da la fatschenta da schubregiar, surpiglià da s'occupar dal bajetg schebain dadora sco er endadens e far las lavurs ordinarias da pedel. Almain per part vegn il bajetg duvrà il proxim tem sco deposit.
En connex cun quella cunvegna pon era ils parcadis enturn chasa e quels endadens vegnir tratgs a niz. Davent da la fin da settember pon quels parcadis vegnir affittads. La cunvegna vala fin la fin da l'onn 2020. Sch'il possessur avess da chattar gia pli baud ina nova schliaziun per quest object, lura po la cunvegna vegnir schliada cun in termin da desditga da 3 mais.
RR actualitad 17:00